CELEX: 32009D0493
Language: da
Date: 2009-02-25 00:00:00
Title: 2009/493/EF: Kommissionens beslutning af 25. februar 2009 om støtteordninger omhandlet i EF-rammebestemmelserne for statsstøtte i forbindelse med TSE-test, døde dyr og slagteriaffald — Luxembourgs manglende accept af forslag om passende foranstaltninger (C 13/04) (meddelt under nummer K(2009) 1089)

27.6.2009   
            
            
               DA
            
            
               Den Europæiske Unions Tidende
            
            
               L 166/71
            
         
      KOMMISSIONENS BESLUTNING
   
   af 25. februar 2009
   om støtteordninger omhandlet i EF-rammebestemmelserne for statsstøtte i forbindelse med TSE-test, døde dyr og slagteriaffald — Luxembourgs manglende accept af forslag om passende foranstaltninger (C 13/04)
   (meddelt under nummer K(2009) 1089)
   (Kun den franske udgave er autentisk)
   (2009/493/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit,
   efter at have opfordret interesserede parter til at fremsætte deres bemærkninger i overensstemmelse med nævnte artikel (1), og
   ud fra følgende betragtninger:
   1.   SAGSFORLØB
   
   
               (1)
            
            
               Den 27. november 2002 vedtog Kommissionen rammebestemmelser for statsstøtte i forbindelse med TSE-test, døde dyr og slagteriaffald (i det følgende benævnt »TSE-rammebestemmelserne«).
            
         
               (2)
            
            
               Ved brev af 12. december 2002 (AGR 29701) opfordrede Kommissionen i henhold til kapitel IX i TSE-rammebestemmelserne de luxembourgske myndigheder til senest den 31. marts 2003 skriftligt at bekræfte deres accept af forslagene om passende foranstaltninger.
            
         
               (3)
            
            
               Da Kommissionen ikke modtog noget svar fra de luxembourgske myndigheder, sendte den dem en første påmindelse den 23. april 2003 (ref. AGR 011093). Da denne påmindelse ikke blev besvaret, blev der den 9. juli 2003 sendt endnu en påmindelse, hvori myndighederne blev bedt om skriftligt at bekræfte deres accept senest den 30. juli 2003 (ref. VI 017922).
            
         
               (4)
            
            
               Ved brev af 26. september 2003 fremsatte ministeren for landbrug, vinavl og udvikling af landdistrikter i Storhertugdømmet Luxembourg en begæring om dispensation fra at anvende TSE-rammebestemmelserne (punkt 38 og 39) for dermed at gøre det muligt for landets regering at finansiere 50 % af omkostningerne ved behandling af slagteriaffald efter den 31. december 2003.
            
         
               (5)
            
            
               Ved brev af 10. oktober 2003 (ref. VI 027340) meddelte Kommissionen de luxembourgske myndigheder, at det ikke var muligt at give en sådan dispensation fra reglerne, fordi det var i strid med TSE-rammebestemmelsernes mål, som var at harmonisere reglerne og undgå konkurrencefordrejning.
            
         
               (6)
            
            
               I samme brev opfordrede Kommissionen, samtidig med at den understregede, at den luxembourgske regering havde misligholdt sin forpligtelse til rettidigt at acceptere forslagene om passende foranstaltninger i henhold til kapitel IX i TSE-rammebestemmelserne, for sidste gang denne til skriftligt at bekræfte sin accept senest ti dage efter modtagelsen af brevet.
            
         
               (7)
            
            
               De luxembourgske myndigheder blev også informeret om, at Kommissionen i henhold til punkt 53 i TSE-rammebestemmelserne ville anvende artikel 19, stk. 2, i Rådets forordning (EF) nr. 659/1999 (2) og indlede proceduren i henhold til denne bestemmelse, hvis myndighederne ikke skriftligt bekræftede deres accept senest ti dage efter modtagelsen af brevet. Kommissionen modtog intet svar fra de luxembourgske myndigheder.
            
         
               (8)
            
            
               Ved brev af 19. marts 2004 (SG(2004) D/201077) gav Kommissionen Luxembourg meddelelse om sin beslutning om at indlede proceduren efter traktatens artikel 88, stk. 2, over for landet som følge af den manglende accept af forslagene om passende foranstaltninger, jf. kapitel IX i TSE-rammebestemmelserne.
            
         
               (9)
            
            
               Kommissionens beslutning om at indlede proceduren blev offentliggjort i Den Europæiske Unions Tidende
                   (3). Kommissionen opfordrede interesserede parter til at fremsætte deres bemærkninger til den pågældende foranstaltning.
            
         
               (10)
            
            
               De luxembourgske myndigheder svarede ved brev af 30. marts 2004. Kommissionen modtog ingen bemærkninger fra andre interesserede parter.
            
         
               (11)
            
            
               Ved brev af 21. august 2006, indgået den 23. august 2006, bekræftede de luxembourgske myndigheder, at det ikke havde været nødvendigt at ændre gældende love eller administrative bestemmelser for at overholde TSE-rammebestemmelserne.
            
         
               (12)
            
            
               I fortsættelse af Kommissionens brev af 20. oktober 2006 bekræftede de luxembourgske myndigheder ved brev af 23. november 2006, indgået den 29. november 2006, at alle støtteordninger, der var omfattet af TSE-rammebestemmelserne, siden den 1. januar 2004 havde været i overensstemmelse hermed.
            
         2.   BESKRIVELSE
   
   2.1.   Retsgrundlag
   
   
               (13)
            
            
               I henhold til traktatens artikel 88, stk. 1, foretager Kommissionen sammen med medlemsstaterne en løbende undersøgelse af de støtteordninger, som findes i disse stater. Den foreslår dem sådanne foranstaltninger, som fællesmarkedets funktion eller gradvise udvikling kræver.
            
         
               (14)
            
            
               Den 27. november 2002 vedtog Kommissionen TSE-rammebestemmelserne. Disse rammebestemmelser ændrede på det tidspunkt EF-statsstøttepolitikken i disse sektorer og fandt fra den 1. januar 2003 anvendelse på ny statsstøtte, herunder medlemsstaternes meddelelser om statsstøtte, som Kommissionen endnu ikke havde truffet afgørelse om.
            
         
               (15)
            
            
               Som fastsat i punkt 194, litra c), i EF-rammebestemmelserne for statsstøtte til landbrug og skovbrug for 2007-2013 har TSE-rammebestemmelserne ikke været anvendt siden den 1. januar 2007 undtagen i tilfælde af ulovlig støtte, der var ydet, før EF-rammebestemmelserne for statsstøtte til landbrug og skovbrug for 2007-2013 trådte i kraft.
            
         
               (16)
            
            
               Ved brev af 12. december 2002 (ref. AGR 29701) sendte Kommissionen formelt de nye TSE-rammebestemmelser til medlemsstaterne. I overensstemmelse med disse foreslog Kommissionen medlemsstaterne at ændre deres eksisterende statsstøtteordninger, som var omfattet af disse rammebestemmelser, for senest den 31. december 2003 at bringe dem i overensstemmelse med rammebestemmelserne.
            
         
               (17)
            
            
               Medlemsstaterne blev også opfordret til senest den 31. marts 2003 skriftligt at bekræfte deres accept af disse forslag om passende foranstaltninger, jf. kapitel IX i de nævnte rammebestemmelser.
            
         
               (18)
            
            
               Ifølge artikel 53 i TSE-rammebestemmelserne vil Kommissionen, hvis en medlemsstat undlader at bekræfte sin accept skriftligt inden denne dato, anvende artikel 19, stk. 2, i forordning (EF) nr. 659/1999 og om nødvendigt indlede proceduren i henhold til nævnte bestemmelse.
            
         2.2.   Kommissionens argumenter i forbindelse med indledningen af undersøgelsesproceduren
   
   
               (19)
            
            
               Kommissionen indledte proceduren efter traktatens artikel 88, stk. 2, fordi de luxembourgske myndigheder trods gentagne opfordringer ikke havde accepteret forslagene om passende foranstaltninger, således som det kræves i TSE-rammebestemmelserne.
            
         
               (20)
            
            
               I betragtning af de luxembourgske myndigheders udtrykkelige anmodning om dispensation fra TSE-rammebestemmelserne (jf. betragtning 4) stillede Kommissionen desuden spørgsmålstegn ved, om eventuelle støtteordninger, som blev anvendt i Luxembourg, var forenelige med TSE-rammebestemmelserne.
            
         
               (21)
            
            
               Ud fra disse betragtninger og for at kunne foretage den fornødne kontrol for at bortvejre al tvivl havde Kommissionen ved indledningen af undersøgelsesproceduren bedt de luxembourgske myndigheder om at:
               
                           a)
                        
                        
                           give den meddelelse om bestemmelserne om gennemførelse af enhver form for støtte, som stadig ville kunne tildeles, og som var omfattet af TSE-rammebestemmelserne, og specielt alle gældende love og andre administrative bestemmelser om en sådan støtte
                        
                     
                           b)
                        
                        
                           angive, om og i givet fald fra hvilken dato myndighederne havde ændret de eksisterende statsstøtteordninger, der var omfattet af TSE-rammebestemmelserne, for at bringe dem i overensstemmelse med TSE-rammebestemmelserne
                        
                     
                           c)
                        
                        
                           præcisere, hvordan de havde tilpasset eventuelle støtteordninger og ad hoc-støtte til TSE-rammebestemmelserne.
                        
                     
         3.   BEMÆRKNINGER FRA INTERESSEREDE PARTER
   
   
               (22)
            
            
               Ved brev af 30. marts 2004 meddelte de luxembourgske myndigheder Kommissionen deres accept af TSE-rammebestemmelserne. De tilføjede også, at de eksisterende støtteordninger havde været i overensstemmelse med TSE-rammebestemmelserne siden den 1. januar 2004. Kommissionen offentliggjorde denne accept den 26. oktober 2004 (4) og noterede sig de luxembourgske myndigheders erklæring om, at støtteordningerne var i overensstemmelse med rammebestemmelserne.
            
         
               (23)
            
            
               Ved brev af 21. august 2006, indgået den 23. august 2006, bekræftede de luxembourgske myndigheder, at det ikke havde været nødvendigt at ændre gældende love eller administrative bestemmelser for at overholde TSE-rammebestemmelserne.
            
         
               (24)
            
            
               Ved brev af 23. november 2006, indgået den 29. november 2006, bekræftede de luxembourgske myndigheder, at alle støtteordninger, der var omfattet af TSE-rammebestemmelserne, siden den 1. januar 2004 havde været i overensstemmelse hermed.
            
         
               (25)
            
            
               Kommissionen modtog ingen bemærkninger fra andre interesserede parter.
            
         4.   KONKLUSIONER
   
   
               (26)
            
            
               Kommissionen noterede sig de luxembourgske myndigheders erklæringer af 30. marts 2004, 21. august 2006 og 23. november 2006, hvori de:
               
                           —
                        
                        
                           meddelte deres accept af TSE-rammebestemmelserne
                        
                     
                           —
                        
                        
                           forsikrede, at det ikke havde været nødvendigt at ændre gældende love eller administrative bestemmelser for at overholde TSE-rammebestemmelserne
                        
                     
                           —
                        
                        
                           forsikrede, at alle støtteordninger, der var omfattet af TSE-rammebestemmelserne, siden den 1. januar 2004 havde været i overensstemmelse hermed.
                        
                     
         
               (27)
            
            
               Da TSE-rammebestemmelserne ikke har været anvendt siden den 1. januar 2007, mener Kommissionen under hensyntagen til de luxembourgske myndigheders erklæringer og forsikringer, at den formelle undersøgelsesprocedure kan afsluttes, fordi den har mistet sin relevans —
            
         VEDTAGET FØLGENDE BESLUTNING:
   Artikel 1
   Den formelle undersøgelsesprocedure, der blev indledt i henhold til EF-rammebestemmelserne for statsstøtte i forbindelse med TSE-test, døde dyr og slagteriaffald på grund af Luxembourgs manglende accept af forslag om passende foranstaltninger, afsluttes.
   Artikel 2
   Denne beslutning er rettet til Storhertugdømmet Luxembourg.
   
      Udfærdiget i Bruxelles, den 25. februar 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT C 93 af 21.4.2006, s. 10.
   
      (2)  EFT L 83 af 27.3.1999, s. 1.
   
      (3)  Se fodnote 1.
   
      (4)  Accept af Fællesskabets rammebestemmelser for statsstøtte til landbruget (EUT C 263 af 26.10.2004, s. 8).